Nets

For å lese om NETS i betydningen Norsk Elevsammenslutning for Teknisk Studerende (1964–1996), se NITO Studentene

Nets er et dansk-norsk IT-konsern som er blant Nord-Europas største tilbydere av betalingskort og elektroniske betalingsløsninger. Nets' historie går tilbake til 1968, men selskapet ble i sin nåværende form etablert i 2010 som et resultat av fusjonen mellom danske PBS Holding A/S og norske Nordito AS, morselskapet for BBS og Teller.

Nets' hovedkontor ligger i København i Danmark. Nets har i tillegg to avdelingskontorer i Oslo samt lokale kontorer i Århus, Glostrup, Stockholm, Helsingfors og Tallinn. Selskapet har totalt 2 600 ansatte i fem land. Nets ledes av administrerende direktør Bo Nilsson. Selskapet er børsnotert på Nasdaq Copenhagen.

Virksomhet 
Nets består av følgende forretningsområder: sektortjenester, finansielle tjenester og handelstjenester. I tillegg har konsernet et datterselskap, Teller, med ansvar for innløsning av internasjonale betalingskort under forretningsområdet handelstjenester.

Produktportefølje 
 Dankort
 NemID
 Teller
 Betalingsterminaler

Historie

1960–1970 
PBS ble grunnlagt i 1968.

1970–1980 
I 1972 fusjonerte de to norske selskapene i markedet for elektroniske betalingstjenester, Bankkort og Bankgirosentralen, og dannet BBS (Bankenes betalingssentral). I 1974 ble direkte-debit introdusert på det danske markedet. Selskapet Teller ble etablert i 1977 som Visa Norge AS.

1980–1990 
I 1983 introduserte PBS det nasjonale debetkortet Dankort.

1990–2000 
I 1991 ble det norske nasjonale betalingskort BankAxept lansert. Betalingskortet har blitt den mest brukte betalingsmetoden i Norge.

2000–2010 
I 2003 ble MasterCard lagt til i produktporteføljen til Visa Norge, og selskapets navn ble endret til Teller.
I 2005 sto BBS for oppkjøpet av Ingenico AB (Sverige), og de neste årene gjennom kjøpene av LD Betalingssystemer (Danmark), BBS Manison (Finland) og Sagem Denmark.
I 2006 ble datterselskapet PBS International etablert.
I 2006 inngikk Teller en innløsningsavtale med American Express. Året etter ble Teller overtatt av Nordito AS.
BBS ble i 2007 overtatt av Nordito AS. I 2010 ble Nets grunnlagt ved at danske PBS Holding A/S og norske Nordito AS, morselskapet til BBS og Teller, fusjonerte.

2014 
Advent International, ATP og Bain Capital signerte en avtale om å kjøpe 100 % av aksjene i Nets fra eksisterende aksjonærer, en gruppe på 186 hovedsakelig danske og norske banker.

2019 
Mastercard kjøper deler av Nets.

Produktlinje 
Nets betalingsterminaler er i dag mottakelige for kontaktløse betalinger og er tilpasset svaksynte.

 Nets iPP350 - integrerbar med kassaapparater.

 Nets iWL250G - GPRS mobil betalingsterminal

 Nets iWL250B - Bluetooth betalingsterminal

 Nets iCT250 - frittstående eller iintegrerbar med kassaapparater.

Referanser

Eksterne lenker